16.1.2023
RO
Jurnalul Oficial al Uniunii Europene
L 14/295
Figura 2 Conformitatea unei familii de motoare OBD demonstrată anterior
A.1.2.2.
Demonstrația performanței în funcționare a unui sistem OBD trebuie efectuată concomitent și cu aceeași frecvență ca demonstrația conformității în funcționare specificată în anexa 8.
A.1.2.3.
Producătorul raportează autorității de omologare de tip programul inițial și planul de eșantionare în vederea stabilirii conformității la momentul omologării de tip inițiale a unei noi familii de motoare.
A.1.2.4.
Tipurile de vehicule fără o interfață de comunicare care să permită colectarea datelor necesare privind performanța în funcționare, în conformitate cu anexa 9C, cu date lipsă sau cu un protocol de date nestandardizat sunt considerate neconforme.
A.1.2.4.1.
Vehiculele individuale care prezintă erori mecanice sau electrice care împiedică culegerea datelor necesare privind performanța în funcționare, specificate în anexa 9C, sunt excluse din inspecțiile privind stabilirea conformității, iar tipul de vehicul nu este considerat neconform, cu excepția cazului în care există un număr insuficient de vehicule care îndeplinesc cerințele de eșantionare pentru a permite desfășurarea corespunzătoare a inspecției.
A.1.2.5.
Motorul sau vehiculul în cazul căruia colectarea datelor privind performanța în funcționare influențează monitorizarea performanței sistemului OBD este considerat neconform.
A.1.3.
Performanța în funcționare a OBD
A.1.3.1.
Datele privind performanța în funcționare a OBD care urmează a fi luate în considerare în cadrul evaluării conformității unei familii de motoare OBD trebuie să fie cele înregistrate de sistemul OBD, în conformitate cu punctul 6 din anexa 9C și trebuie puse la dispoziție în conformitate cu punctul 7.
din anexa respectivă.
A.1.4.
Selectarea motoarelor sau a vehiculelor
A.1.4.1.
Selectarea motoarelor